《寄僧觉无象》
宋代·王十朋

我昔居鹿岩，时来潜涧游。西坡访觉老，终日为迟留。

高谈穷古访，满坐风生秋。令我名利心，一听浑欲休。

论诗出古律，有唱无不酬。篇章溢缣素，锦绣烂然浮。

此老岂易得，当于前辈求。吾生限太晚，见师已白头。

儒释道不同，相从苦无由。三年游金溪，兀坐颜常愀。

出门无游从，独赋临清流。金溪可无僧，孰是西坡俦。

深房锁花木，妙供罗珍羞。益作潜涧思，刚肠如转辀。

魂梦不自禁，夜夜飞山陬。前日遇诸涂，一笑忘百忧。

相视未及语，归袖风飕飕。别来能几时，不觉岁月遒。

闻师结莲社，旦莫事真修。我狂似灵运，此志那能投。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（访浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。